Το **Lichess** (/ˈliːtʃɛs/) είναι ένας ανοικτού κώδικα διαδικτυακός σκακιστικός διακομιστής. Οποιοσδήποτε μπορεί να παίξει ανώνυμα, αν και οι παίκτες μπορούν να δημιουργήσουν ένα λογαριασμό στην ιστοσελίδα για να παίξουν παιχνίδια με αξιολόγηση. Όλες οι λειτουργίες είναι διαθέσιμες δωρεάν, καθώς η ιστοσελίδα χρηματοδοτείται από δωρεές.

Ιστορία
-------

Το Lichess ιδρύθηκε από τον Γάλλο προγραμματιστή Thibault Duplessis. Το λογισμικό που εκτελεί το Lichess και ο σχεδιασμός του είναι ανοικτού κώδικα σύμφωνα με την άδεια AGPL.

Στις 11 Φεβρουαρίου 2015, κυκλοφόρησε για το Lichess μια επίσημη εφαρμογή για smarphones με λειτουργικό σύστημα Android, και στις 4 Μαρτίου 2015 κυκλοφόρησε μία εφαρμογή για smarphones με λειτουργικό σύστημα iOS.

Από τις 8 Φεβρουαρίου 2020, το lichess.org είχε παγκόσμια κατάταξη 2,263 στο Alexa, με τους περισσότερους επισκέπτες να προέρχονται από τις Ηνωμένες Πολιτείες, το Ηνωμένο Βασίλειο, τη Γερμανία, τη Ρωσία, και τον Καναδά. Σύμφωνα με την κατάταξη στο Alexa, ο ιστότοπος lichess είναι δεύτερος σε κατάταξη μετά τον ιστότοπο Chess.com ως ένας από τους πιο δημοφιλείς διαδικτυακούς σκακιστικούς διακομιστές στον κόσμο.

Όντας χωρίς διαφημίσεις, το Lichess βασίζεται σε δωρεές χρημάτων για τη συντήρηση περισσότερων από δώδεκα διακομιστών με περισσότερους από εκατό πυρήνες επεξεργαστών και την πληρωμή προγραμματιστών.

Το λογότυπο του διαδικτυακού σκακιστικού διακομιστή Lichess.

Χαρακτηριστικά
--------------

Ο ιστότοπος επιτρέπει στους χρήστες να παίξουν σκάκι σε πραγματικό χρόνο ή δια αλληλογραφίας ενάντια σε άλλους παίκτες με διαφορετική χρονική διάρκεια. Διαθέτει εκπαιδευτικά χαρακτηριστικά, συμπεριλαμβανομένων βασικών σκακιστικών κανόνων, προπόνηση τακτικών, σκακιστικών συντεταγμένων, βιβλιοθήκη σκακιστικών βίντεο, Chess insights, κατάλογο ανοιγμάτων και μελέτες. Επίσης έχει ένα τμήμα όπου οι προπονητές σκακιού μπορούν να διαφημίζουν τις υπηρεσίες τους στους χρήστες.

Εκτός από την ενεργοποίηση του τυφλού παιξίματος, ο ιστότοπος υποστηρίζει τις ακόλουθες παραλλαγές σκακιού:

* Antichess (Losing chess)
* Atomic chess
* Chess960 (Fischer Random Chess)
* Crazyhouse
* Horde (a variant of Dunsany's chess)
* King of the Hill
* Racing Kings
* Three-check chess

Το lichess ήταν ο πρώτος σκακιστικός ιστότοπος που είχε χαρακτηριστικά που βοηθούν άτομα με προβλήματα όρασης να παίζουν σκάκι σε έναν ιστότοπο. Διαθέτει επίσης σύστημα CAPTCHA με βάση το σκάκι.

Οι χρήστες μπορούν επίσης να παίξουν παιχνίδια ενάντια στη σκακιστική μηχανή Stockfish σε διάφορα επίπεδα δυσκολίας. Μπορούν επίσης να αναλύσουν συγκεκριμένες θέσεις από το τυπικό σκάκι ή οποιαδήποτε από τις υποστηριζόμενες παραλλαγές σκακιού. Ο ιστότοπος εφαρμόζει μία έκδοση της σκακιστικής μηχανής Stockfish που εκτελείται στον τοπικό υπολογιστή του χρήστη στο πρόγραμμα περιήγησης ιστού του χρήστη για περιορισμένη ή απεριόριστη ανάλυση, η οποία θα υπολογίσει τις καλύτερες γραμμές του παιχνιδιού ή τις μεγάλες απειλές του αντιπάλου. Είναι διαθέσιμο ένα βιβλίο ανοιγμάτων με βάση τα παιχνίδια που παίζονται στον ιστότοπο ή μία βάση δεδομένων δύο εκατομμυρίων παιχνιδιών που παίζονται από παίκτες με τίτλο FIDE. Στην παραλλαγή Antichess, οι χρήστες μπορούν να αλλάξουν τη βάση δεδομένων για λύσεις του Mark Watkins.

Για τους εγγεγραμμένους παίκτες, το lichess χρησιμοποιεί ένα σύστημα αξιολόγησης, και παρέχει τη δυνατότητα να ανταγωνίζονται σε τουρνουά, δημοσιεύουν στα φόρουμ, και να ζητούν πλήρη ανάλυση παιχνιδιού από την πλευρά του διακομιστή για οποιοδήποτε οριστικοποιημένο παιχνίδι. Οι βαθμολογίες για το τυπικό σκάκι κατηγοριοποιούνται σε Ultrabullet, Bullet, Blitz, Rapid, or Classical, ανάλογα με τον συνολικό χρόνο του παιχνιδιού ή τον εκτιμώμενο συνολικό χρόνο (εάν χρησιμοποιείτε χρονική διάρκεια Fischer που αυξάνεται ο χρόνος μετά από κάθε κίνηση).

Για το Lichess είναι διαθέσιμη μία εφαρμογή για smartphones με λειτουργικό σύστημα iOS και Android.

Παραπομπές
----------

1. ↑  Duplessis, Thibault. «README». *GitHub*. Ανακτήθηκε στις 14 Αυγούστου 2015.
2. ↑  Duplessis, Thibault (5 Αυγούστου 2014). «How old is lichess?». *Lichess.org*. Ανακτήθηκε στις 12 Ιουνίου 2018.
3. ↑  «Lichess Site Info». Alexa Internet. Αρχειοθετήθηκε από το πρωτότυπο στις 25 Μαΐου 2019. Ανακτήθηκε στις 21 Απριλίου 2020.
4. ↑  «How do you pronounce Lichess?». *Lichess.org*. Ανακτήθηκε στις 7 Οκτωβρίου 2018.
5. ↑  «Why is lichess free?». *Lichess.org*. Αρχειοθετήθηκε από το πρωτότυπο στις 12 Νοεμβρίου 2020. Ανακτήθηκε στις 2 Ιουλίου 2014.
6. ↑  «Lichess Features». *Lichess.org*. Ανακτήθηκε στις 5 Δεκεμβρίου 2016.
7. ↑  «Become a Patron of lichess.org». Lichess. Ανακτήθηκε στις 22 Νοεμβρίου 2017.
8. ↑  Gravagna, Pierre (15 Δεκεμβρίου 2017). «Carnet d'échecs». *Libération* (στα Γαλλικά).
9. ↑  Duplessis, Thibault. «LICENSE». *GitHub*. Ανακτήθηκε στις 25 Οκτωβρίου 2016.
10. ↑  «Android apps in Google Play». Ανακτήθηκε στις 21 Φεβρουαρίου 2016.
11. ↑  «lichess - Free Online Chess in the App Store». Ανακτήθηκε στις 21 Φεβρουαρίου 2016.
12. ↑  «lichess.org Site Overview». Alexa Internet. Αρχειοθετήθηκε από το πρωτότυπο στις 25 Μαΐου 2019. Ανακτήθηκε στις 9 Οκτωβρίου 2018.
13. ↑  «Chess Links and Websites». Αρχειοθετήθηκε από το πρωτότυπο στις 21 Σεπτεμβρίου 2015. Ανακτήθηκε στις 7 Οκτωβρίου 2018.
14. ↑  «Lichess detailed cost breakdown official spreadsheet». *Docs.google.com*.
15. ↑  Wilde, Tyler (2017). «The best chess games on PC». *PC Gamer*. Ανακτήθηκε στις 20 Νοεμβρίου 2017.
16. ↑  «Play chess for free». *Liverpool Daily Post* (Liverpool, UK). 2020-12-11. Αρχειοθετήθηκε από το πρωτότυπο στις 2017-12-01.. Ανακτήθηκε στις 2017-11-20.
17. ↑  «Certified Coaches». *Lichess.org*. Ανακτήθηκε στις 7 Οκτωβρίου 2018.
18. ↑  «Lichess embraces blind players with new chess site features». *slashgear.com*. Ανακτήθηκε στις 7 Αυγούστου 2016.
19. ↑  «Lichess variants • lichess.org». *Lichess.org* (στα Αγγλικά). Ανακτήθηκε στις 31 Μαΐου 2017.
20. ↑  «Atomic Chess! And more». *lichess.org* (στα Αγγλικά). Ανακτήθηκε στις 14 Ιουνίου 2019.
21. ↑  «OMG Crazyhouse!». *lichess.org*. Ανακτήθηκε στις 25 Ιανουαρίου 2016.
22. ↑  «Accessibility for blind players». *lichess.org* (στα Αγγλικά). Ανακτήθηκε στις 14 Ιουνίου 2019.
23. ↑  Torres, JC (23 Ιουνίου 2014). «Lichess embraces blind players with new chess site features». *Slashgear.com*. Ανακτήθηκε στις 14 Αυγούστου 2015.
24. ↑  Leyden, John (14 Μαρτίου 2013). «We shall CRUSH you, puny ROBOT... with CHESS». The Register. Ανακτήθηκε στις 20 Αυγούστου 2015.
25. ↑  Araújo, Santi (2017). «Captcha de ajedrez: la mejor jugada contra los bots». *Genbeta.com* (στα Ισπανικά). Ανακτήθηκε στις 20 Νοεμβρίου 2017.
26. ↑  «Сайт дня: Lichess.org - чёрное и белое онлайн». *Ferra.ru* (στα Ρωσικά). 2014. Αρχειοθετήθηκε από το πρωτότυπο στις 15 Ιουνίου 2018. Ανακτήθηκε στις 20 Νοεμβρίου 2017.
27. ↑  «Recent Improvements». *Lichess.org*. Ανακτήθηκε στις 2 Φεβρουαρίου 2017.
28. ↑  «Opening Explorer». *Lichess.org*. Ανακτήθηκε στις 26 Φεβρουαρίου 2016.
29. ↑  Watkins, Mark. «Losing Chess: 1. e3 wins for White» (PDF). Ανακτήθηκε στις 17 Ιανουαρίου 2017.
30. ↑  «Mobile • lichess.org». Ανακτήθηκε στις 5 Ιουνίου 2017.

Εξωτερικοί σύνδεσμοι
--------------------

* Classical Chess Leaderboard (Lichess)
* Επίσημος ιστότοπος
* Official blog
* Lichess στο GitHub